ยำวุ้นเส้น : เมนูธรรมดาแต่มาทีไรก็สั่งทุกครั้ง กุ้งเด้ง ปลาหมึกไม่คาว นุ่มอร่อย ปรุงรสได้สมดุลไม่จัดเกินไป แต่ควรจะเผ็ดกว่านี้

หอยหวานเผา : เหมือนจะใส่เนยในหอยนิดหน่อย วันนี้หอยหวานไม่ค่อยสด แต่ไม่ได้แย่เท่าไรเพราะน้ำจิ้มซีฟู้ดอร่อย 

กรรเชียงปูอบวุ้นเส้น : ปูสดหวานไม่เหม็นกลิ่นปู แต่เครื่องยังไม่ค่อยหอม ไม่เผ็ดพริกไทยเท่าที่ควร เด็กทานได้

ปลาเห็ดโคนทอดกระเทียม : เป็นอีกเมนูที่สั่งทุกครั้ง ปลาเห็ดโคนหั่นเป็นชิ้น ไร้ก้าง กรอบ หอมกระเทียม เค็มนิดๆ อร่อยมาก

ข้าวผัดปู : ไปกินมาหลายที่ ยอมรับว่าของร้าน "เล็กกุ้งเผา" อร่อยที่สุด อยากให้มาลองด้วยตัวเอง

ต้มยำกุ้งก้ามกราม(น้ำข้น) : กุ้งสด และ ไม่สุกเกินไป เนื้อหวาน มันหัวกุ้งไม่แข็งเกินไปอร่อยมาก น้ำต้มยำหอมกลมกล่อม ทานคู่กับข้าวผัดปูเข้ากันได้ดีมาก

ผัดฉ่าทะเล : ของทะเลสดทุกอย่าง(เนื้อปลาเก๋า, กุ้ง, ปลาหมึก) แต่เครื่องแกงไม่หอม ปรุงรสอ่อนไปมาก ไม่มีความเผ็ดเลย จานนี้ยังไม่ค่อยถูกใจ

สรุป : ร้านนี้ถือเป็นร้านประจำ เพราะ ราคาไม่แพงมากและอร่อยถูกปาก แม่เล่าว่าเมื่อก่อนเป็นร้านทำผม
อาหารทะเลสดมาก อยากให้มาลองกุ้งเผาอีกเมนู กุ้งจะตัวเล็กตัวใหญ่ร้านนี้เผาได้ไม่เหมือนที่ไหน หวานอร่อยถูกใจคอซีฟุ้ดแน่นอน